b"\n_START_ARTICLE_\nEduardo Patricio Iturrizaga Bonelli\n_START_SECTION_\nTraject\xc3\xb2ria\n_START_PARAGRAPH_\nHa estat quatre cops campi\xc3\xb3 absolut de Vene\xc3\xa7uela de forma consecutiva entre els anys 2005 i 2008. El 2009 fou campi\xc3\xb3 als oberts de Benidorm i Balaguer, i el 2010 a Dubai i Collado Villalba. El juny de 2010 fou campi\xc3\xb3 de l'Obert Vila de Santa Coloma de Queralt, i el juliol de 2010 fou tercer a l'Obert de Barber\xc3\xa0 del Vall\xc3\xa8s (el campi\xc3\xb3 fou L\xc3\xa1zaro Bruz\xc3\xb3n Batista). L'agost de 2011 fou subcampi\xc3\xb3 de l'Obert de Sants (el campi\xc3\xb3 fou Matthew Sadler). El 2011 fou el guanyador absolut del Circuit Catal\xc3\xa0. _NEWLINE_El juny del 2013 fou tercer en el campionat zonal que signific\xc3\xa0 la classificaci\xc3\xb3 a la Copa del M\xc3\xb3n de 2013 on fou eliminat a la primera ronda en perdre davant de Alexander Onischuk. El juliol de 2013 fou campi\xc3\xb3 de l'Obert Vila de Benasc amb 8\xc2\xbd punts de 10, els mateixos punts que Maksim Rodshtein i Aleksandr D\xc3\xa8ltxev per\xc3\xb2 amb millor desempat._NEWLINE_El febrer del 2016 fou 2-8\xc3\xa8 (segon en el desempat) del 32\xc3\xa8 Obert Cappelle-la-Grande amb 7 punts de 9, els mateixos punts que Christian Bauer, Mhamal Anurag, Andrey Vovk, Artur Iuss\xc3\xbapov, Krishnan Sasikiran i Kaido K\xc3\xbclaots (el campi\xc3\xb3 fou Gata Kamsky). El juliol de 2016 fou 3r-6\xc3\xa8 (quart en el desempat) en el XXXVI\xc3\xa8 Obert Vila de Benasc amb 8 punts de 10 partides, els mateixos punts que Iuri Kuz\xc3\xbabov, Karen Movsziszian i Deivy Vera Sigue\xc3\xb1as (el campi\xc3\xb3 fou Krishnan Sasikiran)._NEWLINE_Ha participat, representant Vene\xc3\xa7uela, en sis Olimp\xc3\xadades d'escacs entre els anys 2004 i 2014 (quatre cops com a 1r tauler), amb un resultat de (+28 =18 \xe2\x80\x9312), per un 63,8% de la puntuaci\xc3\xb3. El seu millor resultat el va fer a les Olimp\xc3\xadada del 2006 en puntuar 8\xc2\xbd d'11 (+7 =3 -1), amb el 77,3% de la puntuaci\xc3\xb3, amb una performance de 2608, i que li signific\xc3\xa0 aconseguir la medalla de bronze individual del segon tauler."